Parad o‘rniga harbiy-vatanparvarlik tadbirlarini o‘tkazish rejalashtirilgan. Foto: Sputnik 2022 yilda Qozog‘iston qurolli kuchlari tashkil topganining 30 yilligi va Ikkinchi jahon urushida qozonilgan g‘alaba kuniga bag‘ishlab harbiy parad o‘tkazilmaydi. Bu haqda «Kazinform» mamlakat mudofaa vazirligi matbuot xizmatiga tayanib xabar berdi. Xabarda aytilishicha, parad o‘rniga harbiy-vatanparvarlik tadbirlari o‘tkazilishi rejalashtirilgan. «Tadbirlarda Ikkinchi jahon urushi va Qozog‘iston qurolli kuchlari faxriylariga alohida e’tibor qaratiladi», deyiladi xabarda. Qozog‘iston mudofaa vazirligi butun mamlakat bo‘ylab 50ga yaqin turli tadbirlar o‘tkazishni rejalashtirgan.